(ທ່ານ ດີງເທຮີງ ກຳມະການກົມການເມືອງ,
ຜູ້ປະຈຳຄະນະເລຂາທີການສູນກາງພັກກອມມູນິດ ຫວຽດນາມ)
ໂດຍໄດ້ຮັບຄຳເຊີນຂອງທ່ານ ພັນຄຳ ວິພາວັນ ກຳມະການກົມການເມືອງ, ຜູ້ປະຈຳຄະນະເລຂາທິການ, ຮອງນາຍົກລັດຖະມົນຕີ ລາວ. ທ່ານ ດີງເທ໋ຮີງ ກຳມະການກົມການເມືອງ, ຜູ້ປະຈຳຄະນະເລຂາທີການສູນກາງພັກກອມມູນິດ ຫວຽດນາມ ໄດ້ນຳໜ້າຄະນະຜູ້ແທນຂັ້ນສູງໄປຢ້ຽມຢາມ ລາວ ໃນລະຫວ່າງວັນທີ 11 – 13/04 ຢ່າງເປັນທາງການ.
ຕອນບ່າຍວັນທີ 11/04 ຢູ່ນະຄອນຫລວງ ວຽງຈັນ, ທ່ານເລຂາທິການໃຫຍ່ ບຸນຍັງວໍລະຈິດ, ທ່ານປະທານປະເທດ ຈຸມມາລີ ໄຊຍະສອນ ໄດ້ໃຫ້ການຕ້ອນຮັບຄະນະຜູ້ແທນຂັ້ນສູງ ຫວຽດນາມ. ທ່ານ ດີງເທ໋ຮີງ ຕີລາຄາສູງໝາກຜົນແຫ່ງການຮ່ວມມື ຫວຽດນາມ - ລາວ ໄດ້ຮັບການປັບປຸງ ແລະ ພັດທະນາຢ່າງບໍ່ຢຸກຢັ້ງ ນັບມືນັບເລິກເຊິ່ງ, ແທດຈິງ ແລະ ມີປະສິດທິຜົນ, ປະກອບສ່ວນສຳຄັນເຂົ້າໃນພາລະກິດກໍ່ສ້າງ ແລະ ປົກປັກຮັກສາປະເທດຊາດຢູ່ແຕ່ລະປະເທດ. ທ່ານ ດີງເທ໋ຮີງ ຢືນຢັນວ່າ: ພັກ, ລັດ ແລະ ປະຊາຊົນ ຫວຽດນາມ ຈະເຮັດຈົນສຸດຄວາມສາມາດຂອງຕົນ ເພື່ອພ້ອມກັບ ລາວ ຮັກສາ, ເພີ່ມພູນຄູນສ້າງ, ເຮັດໃຫ້ສາຍພົວພັນສາມັກຄີແບບພິເສດ ຫວຽດນາມ - ລາວ ເລິກເຊິ່ງກ່ວາ ແລະ ສືບທອດໃຫ້ຄົນລຸ້ນຫລັງ. ທ່ານເລຂາທິການໃຫຍ່ ບຸນຍັງ ວໍລະຈິດ, ທ່ານປະທານປະເທດ ຈຸມມາລີ ໄຊຍະສອນ ໄດ້ແຈ້ງໂດຍສັງເຂບກ່ຽວກັບສະພາບການຢູ່ ລາວ, ການພົວພັນ ລາວ - ຫວຽດນາມ ຫວ່າງມໍ່ໆມານີ້.
ກ່ອນໜ້ານັ້ນ, ຄະນະຜູ້ແທນຂັ້ນສູງໂດຍທ່ານ ດີງເທຮີງ ນຳໜ້າ ໄດ້ເຈລະຈາກັບຄະນະຜູ້ແທນຂັ້ນສູງ ລາວ ໂດຍທ່ານ ພັນຄຳ ວິພາວັນ ນຳໜ້າ. 2 ຝ່າຍເຫດດີເປັນເອກະພາບສືບຕໍ່ເພີ່ມທະວີບັນດາການຢ້ຽມຢາມ, ການພົບປະລະຫວ່າງການນຳຂັ້ນສູງ 2 ພັກ, 2 ລັດ; ຍູ້ແຮງວຽກງານໂຄສະນາກ່ຽວກັບມູນເຊື້ອການພົວພັນແບບພິເສດ ຫວຽດນາມ - ລາວ
(ແຫຼ່ງຄັດຈາກ VOV)